title: Direktiva Vijeća 98/96/EZ od 14. prosinca 1998. o izmjeni, inter alia , u pogledu neslužbenih pregleda u polju, direktiva 66/400/EEZ, 66/401/EEZ, 66/402/EEZ, 66/403/EEZ, 69/208/EEZ, 70/457/EEZ i 70/458/EEZ o stavljanju na tržište sjemena repe, sjemena krmnog bilja, sjemena žitarica, sjemenskog krumpira, sjemena uljarica i predivog bilja, sjemena povrća i o zajedničkom katalogu sorata poljoprivrednih biljnih vrsta

text:
               03/Sv. 56

               HR

               Službeni list Europske unije

               164

         31998L0096

               L 025/27

               SLUŽBENI LIST EUROPSKE UNIJE

         DIREKTIVA VIJEĆA 98/96/EZ
   od 14. prosinca 1998.
   o izmjeni, inter alia, u pogledu neslužbenih pregleda u polju, direktiva 66/400/EEZ, 66/401/EEZ, 66/402/EEZ, 66/403/EEZ, 69/208/EEZ, 70/457/EEZ i 70/458/EEZ o stavljanju na tržište sjemena repe, sjemena krmnog bilja, sjemena žitarica, sjemenskog krumpira, sjemena uljarica i predivog bilja, sjemena povrća i o zajedničkom katalogu sorata poljoprivrednih biljnih vrsta
   VIJEĆE EUROPSKE UNIJE,
   uzimajući u obzir Ugovor o osnivanju Europske ekonomske zajednice, a posebno njegov članak 43.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta (2),
   uzimajući u obzir mišljenje Gospodarskog i socijalnog odbora (3),
   budući da zbog dolje navedenih razloga sljedeće direktive o stavljanju na tržište sjemena i reprodukcijskog materijala treba izmijeniti:

               —

               Direktivu Vijeća 66/400/EEZ od 14. lipnja 1966. o stavljanju na tržište sjemena repe (4),

               —

               Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (5),

               —

               Direktivu Vijeća 66/402/EEZ od 14. lipnja 1966. o stavljanju na tržište sjemena žitarica (6),

               —

               Direktivu Vijeća 66/403/EEZ od 14. lipnja 1966. o stavljanju na tržište sjemenskog krumpira (7),

               —

               Direktivu Vijeća 69/208/EEZ od 30. lipnja 1969. o stavljanju na tržište sjemena uljarica i predivog bilja (8),

               —

               Direktivu Vijeća 70/457/EEZ od 29. rujna 1970. o zajedničkom katalogu sorata poljoprivrednih biljnih vrsta (9), i

               —

               Direktivu Vijeća 70/458/EEZ od 29. rujna 1970. o stavljanju na tržište sjemena povrća (10);

         budući da je Odluka Komisije 89/540/EEZ od 22. rujna 1989. o organiziranju privremenog pokusa o stavljanju na tržište sjemena i reprodukcijskog materijala (11) organizirala privremeni pokus pod određenim uvjetima kako bi ocijenila mogu li neslužbeni pokusi u polju osigurati pojednostavljenje postupaka za službeno certificiranje sjemena koji se traže na temelju direktiva 66/400/EEZ, 66/401/EEZ, 66/402/EEZ i 69/208/EEZ, bez značajnog smanjenja kakvoće sjemena;
   budući da su rezultati pokusa pokazali da se za neke namjene mogu pojednostaviti postupci za službeno certificiranje „certificiranog sjemena” svih kategorija, ako bi preglede obavljali inspektori koji nisu zaduženi za službene preglede koje obavlja certifikacijsko tijelo za sjeme;
   budući da je u državama članicama došlo do administrativnih promjena;
   budući da direktive 66/400/EEZ, 66/401/EEZ, 66/402/EEZ i 69/208/EEZ treba na odgovarajući način izmijeniti;
   budući da se direktivama 66/401/EEZ, 66/402/EEZ, 69/208/EEZ i 70/458/EEZ predviđa unošenje izmjena u popise vrsta koje su u njima navedene u svjetlu razvoja znanstvenih ili tehničkih saznanja u pogledu naziva i hibrida koji su dobiveni križanjem vrsta obuhvaćenih tim direktivama, u skladu s postupkom Stalnog odbora;
   budući da je poželjno olakšati dodavanje novih vrsta na popis vrsta u navedenim direktivama;
   budući da navedene direktive treba na odgovarajući način izmijeniti;
   budući da direktive 66/400/EEZ, 66/401/EEZ, 66/402/EEZ, 69/208/EEZ i 70/458/EEZ predviđaju organiziranje privremenih pokusa s ciljem pronalaženja boljih alternativa za neke elemente programa certificiranja usvojenih na temelju navedenih direktiva;
   budući da je, s obzirom na iskustvo, poželjno proširiti opseg organiziranja takvih pokusa s ciljem pronalaženja boljih alternativa za neke odredbe određene u navedenim direktivama;
   budući da je poželjno predvidjeti pravnu podlogu u Direktivi 66/403/EEZ za organiziranje privremenih pokusa s ciljem pronalaženja boljih alternativa za neke odredbe određene u toj Direktivi;
   budući da je poželjno da se u direktivama 70/457/EEZ i 70/458/EEZ predvide pravila vezana uz primjerenost sortnih oznaka,
   DONIJELO JE OVU DIREKTIVU:
   Članak 1.
   Direktiva 66/400/EEZ mijenja se kako slijedi:

               1.

               Članak 2. stavak 1. točka C podtočka (d) zamjenjuje se sljedećim:

                           „(d)

                                       i.

                                       za koje je prilikom službenog pregleda ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I. dijelu A, za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               2.

               U članku 2. dodaju se sljedeći stavci:
               „3.   Kad se provodi pregled pod službenim nadzorom iz gornjeg stavka 1. točke C podtočke (d) alineje ii., mora biti udovoljeno sljedećim zahtjevima:

                           i.

                           inspektori:

                                       (a)

                                       moraju imati odgovarajuću stručnu spremu;

                                       (b)

                                       ne smiju imati nikakve osobne koristi od vršenja inspekcija;

                                       (c)

                                       moraju imati službenu licencu certifikacijskog tijela za sjeme dotične države članice, a ta licenca uključuje inspektora ili pisanu izjavu kojom se inspektori obvezuju da će poštovati pravila koja uređuju službene preglede;

                                       (d)

                                       vrše inspekcije pod službenim nadzorom u skladu s pravilima koja se primjenjuju na službene inspekcije;

                           ii.

                           sjemenski usjev koji se mora pregledati uzgaja se iz sjemena koje je prošlo službenu naknadnu kontrolu, a rezultati te kontrole bili su zadovoljavajući;

                           iii.

                           dio sjemenskog usjeva provjeravaju službeni inspektori. Za samooprašujuće usjeve taj dio iznosi 10 %, dok za usjeve koji se unakrsno oprašuju iznosi 20 % ili, za vrste za koje države članice osiguravaju službeno laboratorijsko ispitivanje sjemena uz uporabu morfoloških, fizioloških ili, prema potrebi, biokemijskih postupaka da se utvrdi sorta i čistoća sorte, taj dio iznosi 5 % odnosno 15 %;

                           iv.

                           udio uzoraka iz serija sjemena proizvedenog od sjemenskih usjeva uzima se za službenu naknadnu kontrolu i, prema potrebi, za službeno laboratorijsko ispitivanje sjemena u pogledu izvornosti i čistoće sorte;

                           v.

                           države članice određuju kazne koje se primjenjuju za kršenja pravila koja uređuju preglede pod službenim nadzorom. Kazne koje predviđaju moraju biti učinkovite, razmjerne i odvraćajuće. Kazne mogu uključivati oduzimanje priznanja iz stavka 3. točke i. podtočke (c) od službeno ovlaštenih inspektora za koje se ustanovi da su krivi jer su namjerno ili su zbog nemara prekršili pravila koja uređuju službene preglede. Svako certificiranje pregledanog sjemena se u slučaju takvog kršenja poništava, osim ako je moguće dokazati da takvo sjeme još uvijek udovoljava svim odgovarajućim zahtjevima.

                     4.   U skladu s postupkom utvrđenim u članku 21. mogu se usvojiti daljnje mjere koje se primjenjuju na provođenje pregleda pod službenim nadzorom.
               Do usvajanja tih mjera poštuju se uvjeti određeni u članku 2. Odluke Komisije 89/540/EEZ.”

               3.

               Prvi stavak članka 13.a zamjenjuje se sljedećim:
               „S ciljem pronalaženja boljih rješenja za neke odredbe određene u ovoj Direktivi može se odlučiti da se organiziraju privremeni pokusi pod određenim uvjetima na razini Zajednice, u skladu s odredbama utvrđenima u članku 21.”

               4.

               Točka 3. Priloga I. dijela A zamjenjuje se sljedećim:

                           „3.

                           U slučaju certificiranog sjemena svih kategorija mora se provesti najmanje jedan pregled u polju, službeni ili pod službenim nadzorom, a u slučaju osnovnog sjemena najmanje dva pregleda u polju, jedan na rezanim sadnicama i jedan na sjemenskim biljkama.”

         Članak 2.
   Direktiva 66/401/EEZ mijenja se kako slijedi:

               1.

               Članak 2. stavak 1. točka C podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               2.

               Članak 2. stavak 1.a zamjenjuje se sljedećim:
               „1.a.   Izmjene koje se moraju unijeti u popis vrsta iz stavka 1. točke A usvajaju se u skladu s postupkom utvrđenim u članku 21.”

               3.

               U članku 2. dodaju se sljedeći stavci:
               „3.   Kad se provode pregledi pod službenim nadzorom iz gornjeg stavka 1. točke C podtočke (d) alineje ii., mora biti udovoljeno sljedećim zahtjevima:

                           i.

                           inspektori:

                                       (a)

                                       moraju imati odgovarajuću stručnu spremu;

                                       (b)

                                       ne smiju imati nikakve osobne koristi od obavljanja pregleda;

                                       (c)

                                       moraju imati službenu licencu certifikacijskog tijela za sjeme dotične države članice, a u toj licenci mora biti prisega inspektora ili pisana izjava kojom se inspektori obvezuju da će poštovati pravila koja uređuju službene preglede;

                                       (d)

                                       provode preglede pod službenim nadzorom u skladu s pravilima koja se primjenjuju na službene preglede;

                           ii.

                           sjemenski usjev koji se mora pregledati uzgaja se iz sjemena koje je prošlo službenu naknadnu kontrolu, a rezultati te kontrole su bili zadovoljavajući;

                           iii.

                           dio sjemenskog usjeva provjeravaju službeni inspektori. Za samooprašujuće usjeve taj dio iznosi 10 %, dok za usjeve koji se unakrsno oprašuju iznosi 20 % ili za vrste za koje države članice osiguravaju službeno laboratorijsko ispitivanje sjemena uz uporabu morfoloških, fizioloških ili, prema potrebi, biokemijskih postupaka da se utvrdi sorta i čistoća sorte, taj dio iznosi 5 % ili 15 %;

                           iv.

                           dio uzoraka iz serija sjemena proizvedenog od sjemenskih usjeva uzima se za službenu naknadnu kontrolu i, prema potrebi, za službeno laboratorijsko ispitivanje sjemena u pogledu izvornosti i čistoće sorte;

                           v.

                           države članice određuju kazne koje se primjenjuju za kršenja pravila koja uređuju preglede pod službenim nadzorom. Kazne koje predviđaju moraju biti učinkovite, razmjerne i odvraćajuće. Kazne mogu uključivati oduzimanje priznanja iz stavka 3. točke i. podtočke (c) od službeno ovlaštenih inspektora za koje se ustanovi da su krivi jer su namjerno ili su zbog nemara prekršili pravila koja uređuju službene preglede. Svako certificiranje pregledanog sjemena se u slučaju takvog kršenja poništava, osim ako je moguće dokazati da takvo sjeme još uvijek udovoljava svim odgovarajućim zahtjevima.

                     4.   U skladu s postupkom utvrđenim u članku 21. mogu se usvojiti daljnje mjere koje se primjenjuju na provođenje pregleda pod službenim nadzorom.
               Do usvajanja tih mjera primjenjuju se uvjeti određeni u članku 2. Odluke Komisije 89/540/EEZ.”

               4.

               Prvi stavak članka 13.a zamjenjuje se sljedećim:
               „S ciljem pronalaženje boljih rješenja za neke odredbe određene u ovoj Direktivi može se odlučiti da se organiziraju privremeni pokusi pod određenim uvjetima na razini Zajednice, u skladu s odredbama utvrđenima u članku 21.”

               5.

               Prva rečenica točke 6. Priloga I. zamjenjuje se sljedećim:
               „6.   Udovoljavanje gore navedenim standardima ili drugim uvjetima se u slučaju osnovnog sjemena provjerava pregledima u polju, a u slučaju certificiranog sjemena službenim pregledima u polju ili pregledom pod službenim nadzorom.”

         Članak 3.
   Direktiva 66/402/EEZ mijenja se kako slijedi:

               1.

               Članak 2. stavak 1. točka E podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               2.

               Članak 2. stavak 1. točka (F) podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               3.

               Članak 2. stavak 1. točka G podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               4.

               Članak 2. stavak 1.a zamjenjuje se sljedećim:
               „1.a.   Izmjene koje se moraju unijeti u popis vrsta iz stavka 1. točke A usvajaju se u skladu s postupkom utvrđenim u članku 21.”

               5.

               U članku 2. dodaju se sljedeći stavci:
               „3.   Kad se provode pregledi pod službenim nadzorom iz gore navedenog stavka 1. točke E podtočke (d) alineje ii., stavka 1. točke F podtočke (d) alineje ii. i stavka 1. točke G podtočke (d) alineje ii., mora biti udovoljeno sljedećim zahtjevima:

                           i.

                           inspektori:

                                       (a)

                                       moraju imati odgovarajuću stručnu spremu;

                                       (b)

                                       ne smiju imati nikakve osobne koristi od obavljanja pregleda;

                                       (c)

                                       moraju imati službenu licencu certifikacijskog tijela za sjeme dotične države članice, a u toj licenci mora biti prisega inspektora ili pisana izjava kojom se inspektori obvezuju da će poštovati pravila koja uređuju službene preglede;

                                       (d)

                                       provode preglede pod službenim nadzorom u skladu s pravilima koja se primjenjuju na službene preglede;

                           ii.

                           sjemenski usjev koji se mora pregledati mora se uzgojiti iz sjemena koje je prošlo službenu naknadnu kontrolu, a rezultati te kontrole su bili zadovoljavajući;

                           iii.

                           dio sjemenskog usjeva provjeravaju službeni inspektori. Za samooprašujuće usjeve taj dio iznosi 10 %, dok za usjeve koji se unakrsno oprašuju iznosi 20 % ili za vrste za koje države članice osiguravaju službeno laboratorijsko ispitivanje sjemena uz uporabu morfoloških, fizioloških ili, prema potrebi, biokemijskih postupaka da se utvrdi sorta i čistoća sorte, taj dio iznosi 5 % ili 15 %;

                           iv.

                           dio uzoraka iz serija sjemena proizvedenog od sjemenskih usjeva uzima se za službenu naknadnu kontrolu i, prema potrebi, za službeno laboratorijsko ispitivanje sjemena u pogledu izvornosti i čistoće sorte;

                           v.

                           države članice određuju kazne koje se primjenjuju za kršenja pravila koja uređuju preglede pod službenim nadzorom. Kazne koje predviđaju moraju biti učinkovite, razmjerne i odvraćajuće. Kazne mogu uključivati oduzimanje licence iz stavka 3. točke i. podtočke (c) od službeno ovlaštenih inspektora za koje se ustanovi da su krivi jer su namjerno ili su zbog nemara prekršili pravila koja uređuju službene preglede. Svako certificiranje pregledanog sjemena se u slučaju takvog kršenja poništava, osim ako je moguće dokazati da takvo sjeme još uvijek udovoljava svim odgovarajućim zahtjevima.

                     4.   U skladu s postupkom utvrđenim u članku 21., mogu se usvojiti daljnje mjere za provođenje pregleda pod službenim nadzorom.
               Do usvajanja tih mjera primjenjuju se uvjeti određeni u članku 2. Odluke Komisije 89/540/EEZ.”

               6.

               U članku 13.a, prvi stavak zamjenjuje se sljedećim:
               „S ciljem pronalaženja boljih rješenja za neke odredbe određene u ovoj Direktivi može se odlučiti da se organiziraju privremeni pokusi pod određenim uvjetima na razini Zajednice, u skladu s odredbama utvrđenima u članku 21.”

               7.

               Prva rečenica točke 5. Priloga I. zamjenjuje se sljedećim:

                           „5.

                           Udovoljavanje gore navedenim standardima ili drugim uvjetima se u slučaju osnovnog sjemena provjerava pregledima u polju, a u slučaju certificiranog sjemena službenim pregledima u polju ili pregledom pod službenim nadzorom.”

         Članak 4.
   Direktiva 66/403/EEZ mijenja se kako slijedi:
   Nakon članka 13. dodaje se sljedeći članak:

      „Članak 13.a
      S ciljem pronalaženja boljih rješenja za neke odredbe određene u ovoj Direktivi, osim onih koje se odnose na zdravlje bilja, može se odlučiti da se organiziraju privremeni pokusi pod određenim uvjetima na razini Zajednice, u skladu s odredbama utvrđenima u članku 19.
      U okviru takvih pokusa, države članice mogu biti oslobođene nekih obveza utvrđenih u ovoj Direktivi. Opseg tog oslobođenja utvrđuje se s obzirom na odredbe na koje se odnosi. Takav pokus može trajati najviše sedam godina.”

   Članak 5.
   Direktiva 69/208/EEZ mijenja se kako slijedi:

               1.

               Članak 2. stavak 1. točka C podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               2.

               Članak 2. stavak 1. točka D podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               3.

               Članak 2. stavak 1. točka E podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               4.

               Članak 2. stavak 1. točka E.a podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               5.

               Članak 2. stavak 1. točka F podtočka (d) zamjenjuje se sljedećim:

                           „(d)

                                       i.

                                       za koje je službenim pregledom ustanovljeno da ispunjavaju gore navedene uvjete; ili

                                       ii.

                                       u slučaju uvjeta utvrđenih u Prilogu I., za koje je službenim pregledom ili pregledom pod službenim nadzorom ustanovljeno da ispunjavaju te uvjete.”

               6.

               Članak 2. stavak 1.a zamjenjuje se sljedećim:
               „1.a.   Izmjene koje se moraju unijeti u popis vrsta iz stavka 1. točke A usvajaju se u skladu s postupkom utvrđenim u članku 20.”

               7.

               U članku 2. dodaju se sljedeći stavci:
               „3.   Kad se provode pregledi pod službenim nadzorom iz gore navedenog stavka 1. točke C podtočke (d) alineje ii., stavka 1. točke D podtočke (d) alineje ii., stavka 1. točke E podtočke (d) alineje ii., stavka 1. točke E.a podtočke (d) alineje ii. i stavka 1. točke F podtočke (d) alineje ii., mora biti udovoljeno sljedećim zahtjevima:

                           i.

                           inspektori:

                                       (a)

                                       moraju imati odgovarajuću stručnu spremu;

                                       (b)

                                       ne smiju imati nikakve osobne koristi od obavljanja pregleda;

                                       (c)

                                       moraju imati službenu licencu certifikacijskog tijela za sjeme dotične države članice, a u toj licenci mora biti prisega inspektora ili pisana izjava kojom se inspektori obvezuju da će poštovati pravila koja uređuju službene preglede;

                                       (d)

                                       provode preglede pod službenim nadzorom u skladu s pravilima koja se primjenjuju na službene preglede;

                           ii.

                           sjemenski usjev koji se mora pregledati mora se uzgojiti iz sjemena koje je prošlo službenu naknadnu kontrolu, a rezultati te kontrole su bili zadovoljavajući;

                           iii.

                           dio sjemenskog usjeva provjeravaju službeni inspektori. Za samooprašujuće usjeve taj dio iznosi 10 %, dok za usjeve koji se unakrsno oprašuju iznosi 20 % ili za vrste za koje države članice osiguravaju službeno laboratorijsko ispitivanje sjemena uz uporabu morfoloških, fizioloških ili, prema potrebi, biokemijskih postupaka da se utvrdi sorta i čistoća sorte, taj dio iznosi 5 % ili 15 %;

                           iv.

                           dio uzoraka iz serija sjemena proizvedenog od sjemenskih usjeva uzima se za službenu naknadnu kontrolu i, prema potrebi, za službeno laboratorijsko ispitivanje sjemena u pogledu izvornosti i čistoće sorte;

                           v.

                           države članice određuju kazne koje se primjenjuju na kršenja pravila koja uređuju preglede pod službenim nadzorom. Kazne koje predviđaju moraju biti učinkovite, razmjerne i odvraćajuće. Kazne mogu uključivati oduzimanje licence iz stavka 3. točke i. podtočke (c) od službeno ovlaštenih inspektora za koje se ustanovi da su krivi jer su namjerno ili su zbog nemara prekršili pravila koja uređuju službene preglede. Svako certificiranje pregledanog sjemena se u slučaju takvog kršenja poništava, osim ako je moguće dokazati da takvo sjeme još uvijek udovoljava svim odgovarajućim zahtjevima.

                     4.   U skladu s postupkom utvrđenim u članku 20. mogu se usvojiti daljnje mjere za provođenje pregleda pod službenim nadzorom.
               Do usvajanja tih mjera primjenjuju se uvjeti određeni u članku 2. Odluke Komisije 89/540/EEZ.”

               8.

               U članku 12.a, prvi stavak zamjenjuje se sljedećim:
               „S ciljem pronalaženja boljih rješenja za neke odredbe određene u ovoj Direktivi, osim onih koje se odnose na zdravlje bilja, može se odlučiti da se organiziraju privremeni pokusi pod određenim uvjetima na razini Zajednice, u skladu s odredbama utvrđenima u članku 21.”;

               9.

               U Prilogu I., prva rečenica točke 5. zamjenjuje se sljedećim:

                           „5.

                           Udovoljavanje gore navedenim standardima ili drugim uvjetima se u slučaju osnovnog sjemena provjerava pregledima u polju, a u slučaju certificiranog sjemena službenim pregledima u polju ili pregledom pod službenim nadzorom.”

         Članak 6.
   Direktiva 70/457/EEZ mijenja se kako slijedi:
   U članku 9. dodaje se sljedeći stavak:

      „5.   Što se tiče primjerenosti sortnih oznaka, primjenjuje se članak 63. Uredbe Vijeća (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednice (12).
      Detaljna provedbena pravila u pogledu primjerenosti sortnih oznaka mogu se usvojiti u skladu s postupkom predviđenim u članku 23.

   Članak 7.
   Direktiva 70/458/EEZ mijenja se kako slijedi:

               1.

               Članak 2. stavak 1.a zamjenjuje se sljedećim:
               „1.a.   Izmjene koje se moraju unijeti u popise vrsta iz stavka 1. točke A usvajaju se u skladu s postupkom utvrđenim u članku 40.”

               2.

               Prvi stavak članka 29.a zamjenjuje se sljedećim:
               „S ciljem pronalaženja boljih rješenja za neke odredbe određene u ovoj Direktivi, može se odlučiti da se organiziraju privremeni pokusi pod određenim uvjetima na razini Zajednice, u skladu s odredbama utvrđenima u članku 40.”

               3.

               U članku 10. dodaje se sljedeći stavak:
               „5.   Što se tiče primjerenosti sortnih oznaka, primjenjuje se članak 63. Uredbe (EZ) br. 2100/94 od 27. srpnja 1994. o oplemenjivačkim pravima na biljnu sortu Zajednicę (13).
               Detaljna provedbena pravila u pogledu primjerenosti sortnih oznaka mogu se usvojiti u skladu s postupkom predviđenim u članku 40.

                  (13)  SL L 227, 1.9.1994., str. 1. Uredba kako je izmijenjena Uredbom (EZ) br. 2506/95 (SL L 258, 28.10.1995., str. 3.).”"

         Članak 8.
   1.   Države članice donose zakone i druge propise potrebne za usklađivanje s ovom Direktivom prije 1. veljače 2000. One o tome odmah obavješćuju Komisiju.
   Kad države članice donose ove mjere, te mjere prilikom njihove službene objave sadrže uputu na ovu Direktivu ili se uz njih navodi takva uputa. Načine tog upućivanja određuju države članice.
   2.   Države članice Komisiji dostavljaju tekst glavnih odredaba nacionalnoga prava koje donesu u području na koje se odnosi ova Direktiva.
   Članak 9.
   Najkasnije pet godina od stupanja na snagu ove Direktive, Komisija podnosi detaljnu ocjenu pojednostavljenja postupaka certificiranja koji su njome uvedeni. Ta se ocjena mora posebno usredotočiti na moguće utjecaje na kakvoću sjemena.
   Članak 10.
   Ova Direktiva stupa na snagu na dan objave u Službenom listu Europskih zajednica.
   Članak 11.
   Ova je Direktiva upućena državama članicama.

      Sastavljeno u Bruxellesu 14. prosinca 1998.

            Za Vijeće

            Predsjednik

         W. MOLTERER

      (1)  SL C 289, 24.9.1997., str. 6.

      (2)  SL C 167, 29.6.1998., str. 302.

      (3)  SL C 73, 9.3.1998., str. 45.

      (4)  SL 125, 11.7.1966., str. 2290/66. Direktiva kako je zadnje izmijenjena Direktivom 98/95/EZ (SL L 25, 1.2.1999., str. 1.).

      (5)  SL 125, 11.7.1966., str. 2298/66. Direktiva kako je zadnje izmijenjena Direktivom 98/95/EZ.

      (6)  SL 125, 11.7.1966., str. 2309/66. Direktiva kako je zadnje izmijenjena Direktivom 98/95/EZ.

      (7)  SL 125, 11.7.1966., str. 2320/66. Direktiva kako je zadnje izmijenjena Direktivom 98/95/EZ.

      (8)  SL L 169, 10.7.1969., str. 3. Direktiva kako je zadnje izmijenjena Direktivom 98/95/EZ.

      (9)  SL L 225, 12.10.1970., str. 1. Direktiva kako je zadnje izmijenjena Direktivom 98/95/EZ.

      (10)  SL L 225, 12.10.1970., str. 7. Direktiva kako je zadnje izmijenjena Direktivom 98/95/EZ.

      (11)  SL L 286, 4.10.1989., str. 24. Odluka kako je zadnje izmijenjena Odlukom Komisije 96/336/EZ (SL L 128, 29.5.1996., str. 23.).


title: Direktiva Komisije 2010/60/EU od 30. kolovoza 2010. o utvrđivanju određenih odstupanja kod stavljanja na tržište mješavina sjemena krmnog bilja namijenjenih za uporabu u očuvanju prirodnog okoliša  Tekst značajan za EGP

text:
               03/Sv. 059

               HR

               Službeni list Europske unije

               135

         32010L0060

               L 228/10

               SLUŽBENI LIST EUROPSKE UNIJE

               30.08.2010.

      DIREKTIVA KOMISIJE 2010/60/EU
   od 30. kolovoza 2010.
   o utvrđivanju određenih odstupanja kod stavljanja na tržište mješavina sjemena krmnog bilja namijenjenih za uporabu u očuvanju prirodnog okoliša
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 66/401/EEZ od 14. lipnja 1966. o stavljanju na tržište sjemena krmnog bilja (1), a posebno četvrti podstavak njezinog članka 13. stavka 1.,
   budući da:

               (1)

               Pitanja biološke raznolikosti i očuvanja biljnih genetskih izvora dobila su na važnosti zadnjih godina, kako pokazuju različita kretanja na međunarodnoj razini i razini Zajednice. Primjeri uključuju Odluku Vijeća 93/626/EEZ od 25. listopada 1993. o sklapanju Konvencije o biološkoj raznolikosti (2), Odluku Vijeća 2004/869/EZ od 24. veljače 2004. o sklapanju, u ime Europske zajednice, Međunarodnog ugovora o biljnim genetskim izvorima za hranu i poljoprivredu (3), Uredbu Vijeća (EZ) br. 870/2004 od 24. travnja 2004. o uspostavljanju programa Zajednice za očuvanje, opisivanje, prikupljanje i korištenje genetskih izvora u poljoprivredi te o stavljanju izvan snage Uredbe (EZ) br. 1467/94 (4) i Uredbu Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EAFRD) (5). Potrebno je utvrditi posebne uvjete u okviru zakonodavstva EU koje uređuje stavljanje na tržište mješavina sjemena krmnog bilja, tj. Direktive 66/401/EEZ, kako bi se uzela u obzir ta pitanja.

               (2)

               Kako bi se omogućilo stavljanje na tržište mješavina sjemena krmnog bilja namijenjenog za uporabu u očuvanju prirodnog okoliša u kontekstu očuvanja genetskih izvora (dalje u tekstu „mješavine za očuvanje”), čak i ako komponente tih mješavina nisu sukladne s nekim od općih zahtjeva za stavljanje na tržište uz Direktive 66/401/EEZ, potrebno je predvidjeti određena odstupanja.

               (3)

               Kako bi se osiguralo da mješavine koje se stavljaju na tržište kao mješavine za očuvanje ispunjavaju zahtjeve tih odstupanja, potrebno je predvidjeti da stavljanje takvih mješavina na tržište podliježe odobrenju. Odobrenja se izdaju na temelju podnesenog zahtjeva.

               (4)

               Međutim, u pogledu mješavina za očuvanje koje sadrže čuvane sorte u smislu Direktive Komisije 2008/62/EZ od 20. lipnja 2008. o predviđanju određenih odstupanja za prihvaćanje poljoprivrednih tradicijskih sorata i sorata i koje su prirodno prilagođene lokalnim i regionalnim uvjetima i kojima prijeti genetska erozija te za stavljanje na tržište sjemena i sjemenskog krumpira tih lokalnih populacija i sorata (6), ova Direktiva ne smije dovoditi u pitanje Direktivu 2008/62/EZ.

               (5)

               Posebna čuvana područja koja su države članice odredile u skladu s Direktivom Vijeća 92/43/EEZ od 21. svibnja 1992. o očuvanju prirodnih staništa i divlje flore i faune (7) obuhvaćaju prirodna i poluprirodna staništa koja zaslužuju da ih se sačuva. Takva područja bi trebalo smatrati izvorišnim područjima mješavina za očuvanje. Države članice također bi trebale imati mogućnost odrediti druga područja koja bi doprinijela očuvanju biljnih genetskih izvora ako su sukladna s usporedivim pravilima.

               (6)

               Potrebno je predvidjeti da se komponente mješavina za očuvanje navode na odobrenju i na deklaraciji kao vrste i, prema potrebi, podvrste. Također je potrebno odrediti specifičnu stopu klijavosti za komponente mješavine obuhvaćene Direktivom 66/401/EEZ koje nisu sukladne sa zahtjevima o klijavosti iz Priloga II. toj Direktivi. U pogledu tih zahtjeva, za izravno požete mješavine za očuvanje potrebno je uzeti u obzir način žetve.

               (7)

               Potrebno je predvidjeti odstupanja u pogledu ispitivanja mješavine za očuvanje koje države članice provode prije izdavanja odobrenja za stavljanje na tržište. Način na koji se te mješavine ispituju treba u nekim slučajevima također uzeti u obzir razlike u načinu žetve između uzgojenih i izravno požetih mješavina za očuvanje.

               (8)

               Kako bi se osiguralo da se stavljanje na tržište mješavina za očuvanje provodi u kontekstu očuvanja genetskih izvora, potrebno je predvidjeti ograničenja posebno u pogledu regije podrijetla i izvorišnog područja.

               (9)

               Potrebno je utvrditi najveću količinu mješavina za očuvanje za stavljanje na tržište. Kako bi se osiguralo da se ta najveća količina poštuje, države članice trebaju zahtijevati od proizvođača da ih obavijeste o količinama mješavina za očuvanje za koje namjeravaju zatražiti odobrenje, a države članice trebaju, prema potrebi, dodijeliti količine proizvođačima.

               (10)

               Potrebno je osigurati sljedivost mješavina za očuvanje putem primjerenih zahtjeva za plombiranje i označivanje.

               (11)

               Kako bi se osiguralo da se pravila utvrđena u ovoj Direktivi ispravno primjenjuju, potrebno je provoditi službeni nadzor.

               (12)

               Nakon primjerenog razdoblja, Komisija treba procijeniti jesu li mjere predviđene u ovoj Direktivi učinkovite.

               (13)

               Mjere predviđene u ovoj Direktivi u skladu su s mišljenjem Stalnog odbora za sjeme i reprodukcijski materijal u poljoprivredi, hortikulturi i šumarstvu,

         DONIJELA JE OVU DIREKTIVU:
   Članak 1.
   Definicije
   Za potrebe ove Direktive primjenjuju se sljedeće definicije:

               (a)

               „izvorišno područje” znači:

                           i.

                           područje koje je odredila država članica kao posebno područje očuvanja u skladu s člankom 4. stavkom 4. Direktive 92/43/EEZ; ili

                           ii.

                           područje koje doprinosi očuvanju biljnih genetskih izvora i koje je odredila država članica u skladu s nacionalnim postupkom koji se temelji na kriterijima usporedivima s onim koji su predviđeni u članku 4. stavku 4. Direktive 92/43/EEZ u vezi s člankom 1. točkama (k) i (l) te Direktive i kojim se upravlja i koje je pod zaštitom i nadzorom na način jednak onom iz članaka 6. i 11. te Direktive;

               (b)

               „mjesto prikupljanja” znači dio izvorišnog područja gdje se sjeme prikupljeno;

               (c)

               „izravno požeta mješavina” znači mješavina sjemena stavljena na tržište kako je prikupljena na mjestu prikupljanja, s ili bez čišćenja;

               (d)

               „uzgojena mješavina” znači mješavina sjemena proizvedena u skladu sa sljedećim postupkom:

                           i.

                           sjeme pojedinačnih vrsta je uzeto na mjestu prikupljanja;

                           ii.

                           sjeme iz točke i. je umnoženo izvan mjesta prikupljanja kao jedna vrsta;

                           iii.

                           sjeme tih vrsta se zatim miješa kako bi nastala mješavina sastavljena od navedenih rodova, vrsta i, prema potrebi, podvrsta koje su tipične za vrstu staništa mjesta prikupljanja.

         Članak 2.
   Mješavine za očuvanje
   1.   Odstupajući od članka 3. stavaka 1. i 2. Direktive 66/401/EEZ, države članice mogu odobriti stavljanje na tržište mješavina različitih rodova, vrsta i, prema potrebi, podvrsta namijenjenih za uporabu u očuvanju prirodnog okoliša u kontekstu očuvanja genetskih izvora iz članka 22.a stavka 1. točke (b) te Direktive.
   Takve mješavine mogu sadržavati sjeme krmnog bilja obuhvaćenog Direktivom 66/401/EEZ i, uz to, sjeme bilja koje nije krmno bilje u smislu te Direktive.
   Takve se mješavine dalje u tekstu nazivaju „mješavine za očuvanje”.
   2.   Ako mješavina za očuvanje sadrži čuvanu sortu primjenjuje se Direktiva 2008/62/EZ.
   3.   Ako nije drukčije predviđeno u ovoj Direktivi, primjenjuje se Direktiva 66/401/EEZ.
   Članak 3.
   Regija podrijetla
   Kad država članica odobrava stavljanje na tržište mješavine za očuvanje, ona utvrđuje regiju s kojom je ta mješavina prirodno povezana, dalje u tekstu „regija podrijetla”. Ona mora uzeti u obzir informacije od tijela nadležnih za biljne genetske izvore ili organizacija koje su u tu svrhu priznale države članice. Ako se regija podrijetla nalazi u više od jedne države članice, moraju ju sporazumno identificirati sve dotične države članice.
   Članak 4.
   Odobrenje
   1.   Države članice mogu odobriti stavljanje na tržište mješavina za očuvanje u njihovoj regiji podrijetla, pod uvjetom da te mješavine ispunjavaju zahtjeve iz članka 5. u slučaju izravno požetih mješavina za očuvanje ili zahtjeve iz članka 6. u slučaju uzgojenih mješavina za očuvanje.
   2.   Odobrenje mora uključivati sljedeće:

               (a)

               ime i adresu proizvođača;

               (b)

               način žetve: je li izravno požeto ili uzgojeno;

               (c)

               težinski postotak komponenti kao vrsta i, prema potrebi, podvrsta;

               (d)

               u slučaju uzgojenih mješavina za očuvanje, specifičnu stopu klijavosti komponenti mješavine obuhvaćenih Direktivom 66/401/EEZ koje nisu sukladne sa zahtjevima klijavosti iz Priloga II. toj Direktivi;

               (e)

               količinu mješavine na koju će se odnositi odobrenje;

               (f)

               regiju podrijetla;

               (g)

               ograničenja stavljanja na tržište u regiji podrijetla;

               (h)

               izvorišno područje;

               (i)

               mjesto prikupljanja, a u slučaju uzgojene mješavine za očuvanje, dodatno, mjesto umnožavanja;

               (j)

               vrstu staništa na mjestu prikupljanja; i

               (k)

               godinu prikupljanja.

         3.   U pogledu stavka 2. točke (c), za izravno požete mješavine za očuvanje dovoljno je navesti te komponente kao vrste i, prema potrebi, podvrste koje su tipične za vrstu staništa na mjestu prikupljanja i koje su, kao komponente mješavine, važne za očuvanje prirodnog okoliša u okviru očuvanja genetskih izvora.
   Članak 5.
   Zahtjevi za odobrenje za izravno požete mješavine za očuvanje
   1.   Izravno požeta mješavina za očuvanje mora biti prikupljena na svom izvorišnom području na mjestu prikupljanja koje nije bilo zasijano zadnjih 40 godina prije datuma zahtjeva proizvođača iz članka 7. stavka 1. Izvorišno područje se mora nalaziti u regiji podrijetla.
   2.   Postotak komponenti izravno požetih mješavina za očuvanje koje su vrste i, prema potrebi, podvrste koje su tipične za vrstu staništa na mjestu prikupljanja i koje su, kao komponente mješavine, važne su za očuvanje prirodnog okoliša u kontekstu očuvanja genetskih izvora, mora biti primjeren svrsi obnove vrste staništa na mjestu prikupljanja.
   3.   Stopa klijavosti komponenti iz stavka 2. mora biti dovoljna u svrhu obnove vrste staništa na mjestu prikupljanja.
   4.   Najveći udjel vrsta i, prema potrebi, podvrsta koje nisu sukladne sa stavkom 2. ne smije prelaziti 1 % težinski. Izravno požete mješavine za očuvanje ne smiju sadržavati Avena fatua, Avena sterilis i Cuscuta spp. Najveći udjel Rumex spp., osim Rumex acetosella i Rumex maritimus, ne smije prelaziti 0,05 % težinski.
   Članak 6.
   Zahtjevi za odobrenje za uzgojene mješavine za očuvanje
   1.   U pogledu uzgojenih mješavina za očuvanje, prikupljeno sjeme iz kojeg se proizvodi uzgojena mješavina mora biti prikupljeno na svom izvorišnom području na mjestu prikupljanja koje nije bilo zasijano zadnjih 40 godina prije datuma zahtjeva proizvođača iz članka 7. stavka 1. Izvorišno područje mora se nalaziti u regiji podrijetla.
   2.   Sjeme uzgojene mješavine za očuvanje mora biti od vrsta i, prema potrebi, podvrsta koje su tipične za vrstu staništa na mjestu prikupljanja i koje su, kao komponente mješavine, važne za očuvanje prirodnog okoliša u kontekstu očuvanja genetskih izvora.
   3.   Komponente uzgojene mješavine za očuvanje koje su sjeme krmnog bilja u smislu Direktive 66/401/EEZ moraju, prije miješanja, biti sukladne sa zahtjevima za komercijalno sjeme iz odjeljka III. Priloga II. Direktivi 66/401/EEZ u pogledu analitičke čistoće, kako je navedeno u stupcima 4. do 11. tablice iz odjeljka I. točke 2. dijela A tog Priloga, u pogledu najvećeg udjela drugih biljnih vrsta u uzorku mase iz stupca 4. njezinog Priloga III. (ukupno po stupcu), kako je navedeno u stupcima 12., 13. i 14. tablice u odjeljku I. točki 2. dijelu A njezinog Priloga II., i u pogledu uvjeta za sjeme lupine, kako je navedeno u stupcu 15. tablice u odjeljku I. točki 2. dijelu A tog Priloga.
   4.   Umnožavanje može trajati pet generacija.
   Članak 7.
   Postupovni zahtjevi
   1.   Odobrenje se izdaje na zahtjev proizvođača.
   Zahtjev mora biti popraćen potrebnim informacijama za provjeru sukladnosti s člancima 4. i 5. u slučaju izravno požetih mješavina za očuvanje ili s člancima 4. i 6. u slučaju uzgojenih mješavina za očuvanje.
   2.   U pogledu izravno požetih mješavina za očuvanje, država članica u kojoj se nalazi mjesto prikupljanja mora provoditi vizualne preglede.
   Ti vizualni pregledi se provode na mjestu prikupljanja tijekom razdoblja rasta u odgovarajućim vremenskim razmacima kako bi se osiguralo da je mješavina sukladna barem sa zahtjevima za izdavanje odobrenja iz članka 5. stavaka 2. i 4.
   Država članica koja provodi vizualne preglede mora dokumentirati njihove rezultate.
   3.   U pogledu uzgojenih mješavina za očuvanje, kad država članica proučava zahtjev, ona mora provesti preglede ili dati provesti preglede pod službenim nadzorom države članice kako bi se provjerilo je li mješavina za očuvanje sukladna barem sa zahtjevima za izdavanje odobrenja iz članka 6. stavaka 2. i 3.
   Takvi se testovi moraju provoditi u skladu s važećim međunarodnim metodama ili, ako takve metode ne postoje, u skladu s drugim odgovarajućim metodama.
   Za te testove dotična država članica mora osigurati da se uzorci uzimaju iz homogenih serija. Ona mora osigurati primjenu pravila o težini serije i težini uzorka iz članka 7. stavka 2. Direktive 66/401/EEZ.
   Članak 8.
   Količinska ograničenja
   Svaka država članica mora osigurati da ukupna količina sjemena u mješavinama za očuvanje koje se stavljaju na tržište svake godine ne prelazi 5 % ukupne težine svih mješavina sjemena krmnog bilja obuhvaćenih Direktivom 66/401/EEZ i stavljenih na tržište u predmetnoj godini u dotičnoj državi članici.
   Članak 9.
   Primjena količinskih ograničenja
   1.   U slučaju izravno požetih mješavina za očuvanje, države članice moraju osigurati da ih proizvođači obavijeste prije početka svake vegetacijske sezone o količinama sjemena u mješavinama za očuvanje za koje namjeravaju zatražiti odobrenje, kao i s veličinom i lokacijom predviđenog mjesta ili predviđenih mjesta prikupljanja.
   U slučaju uzgojenih mješavina za očuvanje, države članice moraju osigurati da ih proizvođači obavijeste prije početka svake vegetacijske sezone o količinama sjemena u mješavinama za očuvanje za koje namjeravaju zatražiti odobrenje, kao i s veličinom i lokacijom predviđenog mjesta ili predviđenih mjesta prikupljanja te veličinom i lokacijom predviđenog mjesta ili predviđenih mjesta umnožavanja.
   2.   Ako je na temelju obavijesti iz stavka 1. vjerojatno da će količine iz članka 8. biti premašene, države članice moraju dodijeliti svakom dotičnom proizvođaču količinu koju smije staviti na tržište u dotičnoj vegetacijskoj sezoni.
   Članak 10.
   Plombiranje pakiranja i spremnika
   1.   Države članice moraju osigurati da se mješavine za očuvanje mogu stavljati na tržište samo u zatvorenim pakiranjima i spremnicima koji su plombirani.
   2.   Kako bi se osiguralo plombiranje, sustav plombiranja mora uključivati barem naljepnicu ili otisak pečata.
   3.   Pakiranja i spremnici iz stavka 1. moraju biti plombirani tako da se ne mogu otvoriti bez oštećenja plombe ili ostavljanja traga oštećenja na oznaci dobavljača ili na pakiranju ili spremniku.
   Članak 11.
   Označivanje
   1.   Države članice moraju osigurati da pakiranja i spremnici mješavina za očuvanje nose oznaku dobavljača ili tiskanu ili otisnutu obavijest koja sadrži najmanje sljedeće podatke:

               (a)

               riječi „Pravila i norme EU”;

               (b)

               ime i adresu osobe odgovorne za pričvršćivanje naljepnica ili njezinu identifikacijsku oznaku;

               (c)

               način žetve: izravno požeto ili uzgojeno;

               (d)

               godinu plombiranja izraženu kao: „plombirano …” (godina);

               (e)

               regiju podrijetla;

               (f)

               izvorišno područje;

               (g)

               mjesto prikupljanja;

               (h)

               vrstu staništa mjesta prikupljanja;

               (i)

               riječi „mješavina sjemena krmnog bilja za očuvanje, namijenjena korištenju na području iste vrste staništa kao što je mjesto prikupljanja, ne uzimajući u obzir biotske uvjete”;

               (j)

               referentni broj serije koji određuje osoba odgovorna za pričvršćivanje naljepnica;

               (k)

               težinski postotak komponenti kao vrsta i, prema potrebi, podvrsta;

               (l)

               deklariranu neto ili bruto težinu;

               (m)

               kada se koriste granulirani pesticidi, tvari za peletiranje ili drugi kruti aditivi mora se navesti vrsta aditiva i približni omjer između težine sjetvenih jedinica ili čistog sjemena i ukupne težine; i

               (n)

               u slučaju uzgojenih mješavina za očuvanje, specifičnu stopu klijavosti za komponente mješavine obuhvaćene Direktivom 66/401/EEZ koje nisu sukladne sa zahtjevima o klijavosti iz Priloga II toj Direktivi.

         2.   U pogledu stavka 1. točke (k) dovoljno je navesti komponente izravno požetih mješavina za očuvanje kako je predviđeno u članku 4. stavku 3.
   3.   U pogledu stavka 1. točke (n) dovoljno je navesti prosjek zahtijevanih specifičnih stopa klijavosti u slučaju da broj je zahtijevanih specifičnih stopa klijavosti veći od 5.
   Članak 12.
   Nadzor
   Države članice osiguravaju sukladnost s ovom Direktivom putem službenog nadzora.
   Članak 13.
   Izvješćivanje
   Države članice osiguravaju da proizvođači koji posluju na njihovom državnom području izvješćuju za svaku vegetacijsku sezonu o količini mješavina za očuvanje koje su stavili na tržište.
   Države članice izvješćuju na zahtjev Komisiju i druge države članice o količini mješavina za očuvanje stavljenih na tržište na njihovom državnom području.
   Članak 14.
   Obavješćivanje o priznatim organizacijama za biljne genetske izvore
   Države članice obavješćuju na zahtjev Komisiju o tijelima za biljne genetske izvore ili o organizacijama koje su države članice priznale u tu svrhu.
   Članak 15.
   Procjena
   Komisija mora procijeniti provedbu ove Direktive do 31. prosinca 2014..
   Članak 16.
   Prijenos
   1.   Države članice donose potrebne zakone i druge propise potrebne za usklađivanje s ovom Direktivom najkasnije do 30. studenoga 2011. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 17.
   Stupanje na snagu
   Ova Direktiva stupa na snagu dvadesetog dana od dana objave u Službenom listu Europske unije.
   Članak 18.
   Adresati
   Ova je Direktiva upućena državama članicama.

      Sastavljeno u Bruxellesu 30. kolovoza 2010.

            Za Komisiju

            Predsjednik

         José Manuel BARROSO

      (1)  SL L 125, 11.7.1966., str. 2298/66.

      (2)  SL L 309, 13.12.1993., str. 1.

      (3)  SL L 378, 23.12.2004., str. 1.

      (4)  SL L 162, 30.4.2004., str. 18.

      (5)  SL L 277, 21.10.2005., str. 1.

      (6)  SL L 162, 21.6.2008., str. 13.

      (7)  SL L 206, 22.7.1992., str. 7.


title: 77/541/EEZ: Direktiva Vijeća od 28. lipnja 1977. o usklađivanju zakonodavstava država članica u odnosu na sigurnosne pojaseve i sustave za držanje putnika motornih vozila

text:
|

31977L0541

 L 220  29/08/1977  0095 - 0143   13  7  235  - 283   13  6  234  - 283   13  7  235  - 283   13  8  3  - 51   13  8  3  - 51   13  004  235  - 283   13  004  235  - 283   13  004  235  - 283   13  004  235  - 283   13  004  235  - 283   13  004  235  - 283   13  004  235  - 283   13  004  235  - 283   13  004  235  - 283   13  03  243  - 291   13  03  243  - 291

		Direktiva Vijećaod 28. lipnja 1977.o usklađivanju zakonodavstava država članica u odnosu na sigurnosne pojaseve i sustave za držanje putnika motornih vozila(77/541/EEZ)VIJEĆE EUROPSKIH ZAJEDNICA,uzimajući u obzir Ugovor o osnivanju Europske ekonomske zajednice, a posebno njegov članak 100.,uzimajući u obzir prijedlog Komisije,uzimajući u obzir mišljenje Europskog parlamenta [1],uzimajući u obzir mišljenje Gospodarskog i socijalnog odbora [2],budući da se tehnički zahtjevi koje motorna vozila moraju zadovoljiti sukladno državnom zakonodavstvu odnose među ostalim na sigurnosne pojaseve i sustave za držanje putnika;budući da se ti zahtjevi razlikuju od jedne države članice do druge; budući da je stoga nužno da sve države članice usvoje iste zahtjeve, povrh ili umjesto postojećih propisa, na način da se dozvoli uvođenje postupka EEZ homologacije tipa, koji je bio predmet Direktive Vijeća 70/156/EEZ od 6. veljače 1970. o usklađivanju zakonodavstava država članica o homologaciji tipa motornih vozila i njihovih prikolica [3] za sve tipove vozila;budući da su zajednički zahtjevi za unutarnje dijelove putničkog prostora, raspored upravljačkih naprava, krov, naslone i stražnje dijelove sjedala navedeni u Direktivi 74/60/EEZ [4]; budući da su zahtjevi za unutarnju opremu koja se odnosi na zaštitu vozača od ozljeda od upravljačkog mehanizama navedeni u Direktivi 74/297/EEZ [5]; budući da su zahtjevi koji se odnose na čvrstoću sjedala i njihova sidrišta navedeni u 74/408/EEZ [6]; budući da su zahtjevi koji se odnose na sidrišta sigurnosnih pojaseva navedeni u Direktivi 76/115/EEZ [7]; budući da će drugi zahtjevi koji se odnose na unutarnju opremu, a posebno oni koji se odnose na naslone za glavu i označivanje upravljačkih naprava biti određeni kasnije;budući da se pravila za sigurnosne pojaseve i sustave za držanje putnika odnose ne samo na udovoljavanje zahtjevima konstrukcije već i na njihovo ugrađivanje u motorna vozila;budući da usklađen postupak homologacije tipa sastavnog dijela za sigurnosne pojaseve i sustave za držanje putnika omogućuje svakoj državi članici provjeru sukladnosti sa zajedničkim zahtjevima koji se odnose na konstrukciju i ispitivanje te izvješćivanje ostalih država članica o svojim nalazima tako da im pošalje kopiju certifikata za svaki tip sigurnosnog pojasa i sustava za držanje putnika; budući da stavljanje EEZ homologacijske oznake na sve sigurnosne pojaseve i sustave za držanje putnika proizvedenih u skladu s homologiranim tipom otklanja potrebu za njihovim tehničkim provjeravanjem u drugim državama članicama;budući da je glavna namjera usklađenih zahtjeva ostvarivanje veće sigurnosti u cestovnom prometu; budući da bi ugradnju sigurnosnih pojaseva i sustava za držanje putnika u vozila navedenu u ovoj Direktivi trebalo propisati obvezatnom;budući da usklađivanje državnog zakonodavstva koje se odnosi na motorna vozila povlači za sobom međusobno priznavanje provjera država članica koje je provela svaka od njih na temelju zajedničkih zahtjeva,DONIJELO JE OVU DIREKTIVU:Članak 1.1. Svaka država članica dodjeljuje EEZ homologaciju sastavnog dijela za svaki tip pojasa na tri točke ili trbušnog pojasa te za svaki tip sustava za držanje putnika koji zadovoljava zahtjeve konstrukcije i ispitivanja navedene u točki 2. Priloga I. i u Prilozima IV. do XIV.2. Država članica koja je dodijelila EEZ homologaciju tipa sastavnog dijela poduzima potrebne mjere radi provjere sukladnosti proizvodnje s homologiranim tipom, prema potrebi i u suradnji s nadležnim vlastima druge države članice.3. Za provedbu stavka 2. dovoljno je da država članica osigura postupke za provjeru kvalitete iz točke 2.8.1. Priloga I.Ako sama država članica obavlja provjeru, ili je obavljaju laboratoriji koje ona ovlašćuje, koriste se metode koje će dati barem istovjetno pouzdane rezultate kao i postupci navedeni u stavku 1. Osobito je prikladan postupak naveden u točki 2.8.2. Priloga I.Članak 2.Za svaki tip sigurnosnog pojasa ili sustava za držanje putnika kojeg homologiraju prema članku 1., države članice izdaju proizvođaču ili njegovom ovlaštenom predstavniku EEZ homologacijsku oznaku za sastavni dio koja je u skladu s jednim od uzoraka prikazanih u Prilogu III.Države članice će poduzeti sve potrebne mjere da spriječe uporabu oznaka koje bi mogle izazvati zabunu da se radi o sigurnosnim pojasevima i sustavima za držanje putnika koji su homologirani prema članku 1., a ne o drugim napravama.Članak 3.1. Država članica ne smije zabraniti stavljanje sigurnosnih pojaseva i sustava za držanje putnika na tržište radi njihove konstrukcije i načina djelovanja ako oni nose EEZ homologacijsku oznaku tipa sastavnog dijela.2. Međutim, država članica smije zabraniti stavljanje sigurnosnih pojaseva i sustava za držanje putnika na tržište koji nose EEZ homologacijsku oznaku tipa sastavnog dijela ukoliko se ne uspiju uskladiti s homologiranim tipom.Država članica obavješćuje ostale države članice i Komisiju o poduzetim mjerama te obrazlaže razloge svoje odluke.Članak 4.Nadležna tijela svake države članice u roku od mjesec dana nadležnim tijelima drugih država članica šalju kopiju certifikata o homologaciji tipa sastavnog dijela čiji se uzorak nalazi u Prilogu II. i koji se ispunjava za svaki tip sigurnosnog pojasa i sustava za držanje putnika, koji su ta tijela odobrila ili odbila odobriti.Članak 5.1. Ako država članica koja je izdala EEZ homologaciju tipa sastavnog dijela smatra da određeni broj sigurnosnih pojaseva ili sustava za držanje sa istovjetnom oznakom homologacije tipa sastavnog dijela nije sukladan tipu koji je ona odobrila, ona poduzima potrebne mjere kako bi osigurala da proizvodni modeli budu sukladni homologiranom tipu. Nadležna tijela te države članice obavješćuju nadležna tijela ostalih država članica o poduzetim mjerama, koje mogu, ako je nesukladnost trajna, dovesti do povlačenja EEZ homologacije tipa sastavnog dijela. Spomenuta tijela poduzet će iste mjere ako ih nadležno tijelo druge države članice obavijesti o nesukladnosti.2. Nadležna se tijela država članica u razdoblju od jednog mjeseca međusobno obavješćuju o svakom povlačenju EEZ homologacije tipa sastavnog dijela i o razlozima te mjere.3. Ako država članica koja je dodijelila EEZ homologaciju tipa sastavnog dijela sumnja u nesukladnost o kojoj je bila obaviještena, države članice kojih se to tiče trebaju nastojati riješiti spor. O tome se obavješćuje Komisija koja prema potrebi provodi odgovarajuće konzultacije radi rješavanja spora.Članak 6.Svaka odluka poduzeta u skladu s odredbama donesenima u provedbi ove Direktive da se odbije ili povuče EEZ homologacija tipa sastavnog dijela za sigurnosne pojaseve ili sustave za držanje putnika ili zabrani njihovo stavljanje na tržište ili uporabu, popraćena je detaljno razlozima na kojima se temelji. Takva se odluka obznanjuje stranci na koju se odnosi, a koja se istovremeno obavješćuje o pravnom lijeku koji joj stoji na raspolaganju u skladu sa zakonom na snazi u državama članicama i o vremenskom roku za primjenu pravnog lijeka.Članak 7.Nijedna država članica ne smije zabraniti izdavanje EEZ homologacije tipa ili državne homologacije tipa vozila iz razloga koji se odnosi na sigurnosne pojaseve i sustave za držanje putnika koji su u njega ugrađeni, ako ovi imaju oznaku EEZ homologacije tipa sastavnog dijela i ako su ugrađeni u skladu sa zahtjevima navedenima u točki 3. Priloga I.Članak 8.Nijedna država članica ne smije odbiti ili zabraniti prodaju, registraciju, stavljanje u uporabu ili korištenje bilo kojeg vozila iz razloga koji se odnosi na sigurnosne pojaseve i sustave za držanje putnika, ako ovi imaju oznaku EEZ homologacije tipa sastavnog dijela i ako su ugrađeni u skladu sa zahtjevima navedenima u točki 3. Priloga I.Članak 9.U svrhu ove Direktive "vozilo" znači svako motorno vozilo kategorije M1, kao što je definirano u Prilogu I. Direktive 70/156/EEZ, namijenjeno uporabi na cesti, koje ima najmanje četiri kotača i najveću konstrukcijsku brzinu veću od 25 km/h.Članak 10.Sve izmjene potrebne za prilagodbu priloga tehničkom napretku donose se u skladu s postupkom utvrđenim u članku 13. Direktive 70/156/EEZ.Članak 11.1. Države članice donose odredbe potrebne za usklađivanje s ovom Direktivom u razdoblju od 18 mjeseci od njezinog priopćenja i o tome odmah obavješćuju Komisiju.2. Države članice Komisiji dostavljaju tekst glavnih odredaba državnog zakonodavstva koje donesu u području na koje se odnosi ova Direktiva.Članak 12.Ova je Direktiva upućena državama članicama.Sastavljeno u Luxembourgu 28. lipnja 1977.Za VijećePredsjednikW. Rodgers[1] SL C 76, 7.4.1975., str. 37.[2] SL C 263, 17.11.1975., str. 37.[3] SL L 42, 23.2.1970., str. 1.[4] SL L 38, 11.2.1974., str. 2.[5] SL L 165, 20.6.1974., str. 16.[6] SL L 221, 12.8.1974., str. 1.[7] SL L 24, 30.1.1976., str. 6.--------------------------------------------------PRILOG I.PODRUČJE PRIMJENE, DEFINICIJE, EEZ HOMOLOGACIJA TIPA SASTAVNOG DJELA, ZAHTJEVI ZA UGRADNJUVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG II.OBRAZAC CERTIFIKATA EEZ HOMOLOGACIJE TIPA SASTAVNOG DIJELAVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG III.OZNAKA EEZ HOMOLOGACIJE TIPA SASTAVNOGA DIJELAVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG IV.PRIMJER UREĐAJA ZA ISPITIVANJE TRAJNOSTI UVLAČNIKAVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG V.PRIMJER UREĐAJA ZA ISPITIVANJE UVLAČNIKA S BLOKIRANJEM U OPASNOSTIVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG VI.PRIMJER UREĐAJA ZA ISPITIVANJE OTPORNOSTI NA PRAŠINUVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG VII.OPIS ISPITNIH KOLICA, SJEDALA, SIDRIŠTA I NAPRAVE ZA ZAUSTAVLJANJEVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG VIII.OPIS ISPITNE LUTKEVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG IX.OPIS KRIVULJE USPORENJA ISPITNIH KOLICA U FUNKCIJI VREMENAVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG X.UPUTE ZA UPORABUVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG XI.ISPITIVANJE DVOSTRUKE KOPČEVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG XII.ABRAZIJSKO ISPITIVANJE I ISPITIVANJE MIKROKLIZANJAVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG XIII.KOROZIJSKO ISPITIVANJEVidjeti Direktivu Komisije 2000/3/EZ (SL L 53, 25.2.2000., str. 1.).--------------------------------------------------PRILOG XIV.VREMENSKI RASPORED ISPITIVANJAVidjeti Direktivu Komisije (EZ) 2000/3/EZ (SL L 53, 25.2.2000., str. 1.).--------------------------------------------------